Էրիկ տեն Հագ

**Էրիկ տեն Հագ** (, ; ),  հոլանդացի ֆուտբոլիստ և ֆուտբոլային մարզիչ։ Այժմ նա անգլիական «Մանչեսթեր Յունայթեդի» գլխավոր մարզիչն է։

Որպես խաղացող՝ տեն Հագը կենտրոնական պաշտպանի դեր է խաղացել հոլանդական «Տվենտե», «Դե Գրաֆսհապ», «Վալվեյկ» և «Ուտրեխտ» ակումբներում՝ 1990/91 մրցաշրջանում հաղթելով Նիդերլանդների առաջնության երկրորդ դիվիզիոնում («Դե Գրաֆսհապ»- ի կազմում) և 2000/01 մրցաշրջանում Նիդերլանդների Գավաթում («Տվենտե»-ի կազմում)։

2012 թվականին նշանակվել է «Գոու Էհեդ Իգլզ» ակումբի գլխավոր մարզիչ։  2013-2015 թվականներին եղել է «Բավարիա II» ակումբի գլխավոր մարզիչը։ 2015 թվականի ամռանը գլխավորել է «Ուտրեխտը»։  2017 թվականի դեկտեմբերին նշանակվել է Ամստերդամի «Այաքսի» գլխավոր մարզիչ՝ ակումբի հետ նվաճելով Նիդերլանդների երկու գավաթ և երեք չեմպիոնական տիտղոս։ 2022 թվականի մայիսին նշանակվել է անգլիական «Մանչեսթեր Յունայթեդի» գլխավոր մարզիչ։

## Կարիերա
Տեն Հագը մեծ ֆուտբոլում իր նորամուտը նշել է հայրենի «Տվենտեի» կազմում 1989 թվականի դեկտեմբերին։ Խաղային կարիերայի ընթացքում Էրիկը հանդես է եկել նաև «Դե Գրաֆսհապում», «Վալվեյկում» և «Ուտրեխտում»։ «Դե Գրաֆսհապի» կազմում 1991 թվականին նվաճել է առաջին դիվիզիոնը, իսկ «Տվենտեի» հետ 2001 թվականին նվաճել Է Նիդերլանդների գավաթը։ Ֆուտբոլիստի կարիերան տեն Հագն ավարտել է 2002 թվականին, որից հետո դարձել է պատանեկան թիմերի մարզիչ «Տվենտում»։ 2006 թվականին տեն Հագը ընդգրկվել է «Տվենտեի» առաջին թիմի մարզչական շտաբում։

2009 թվականի հունիսին տեն Հագը դարձել է ՊՍՎ-ի գլխավոր մարզիչ Ֆրեդ Ռյուտենի օգնականը։

2012 թվականին Էրիկը դարձել է «Գոու Էհեդ Իգլզ» ակումբի գլխավոր մարզիչը, որի հետ 2012/13 մրցաշրջանում էրեդիվիզիում առաջխաղացման է հասել։  Մինչ այդ այս ակումբը 17 տարի բարձր մակարդակով չէր խաղացել։ 2013 թվականի ամռանը մարզիչը մեկնել է «Բավարիա», որտեղ երկու տարի աշխատել է որպես պահեստային թիմի գլխավոր մարզիչ։

2015 թվականին տեն Հագը դարձել է «Ուտրեխտի» գլխավոր մարզիչ և մարզական տնօրեն։ Առաջին իսկ մրցաշրջանում թիմը նրա գլխավորությամբ առաջնությունում գրավեց հինգերորդ տեղը և հասավ երկրի գավաթի եզրափակիչ։  2016 թվականին տեն Հագը դարձավ Տարվա մարզիչ և արժանացավ Ռինուս Միխելսի անվան մրցանակի։ 2016/17 մրցաշրջանում նրա «Ուտրեխտը» հաղթեց փլեյ օֆում Եվրոպա լիգայի 2017/18 մրցաշրջանի համար, որտեղ անցավ մեկ փուլ և դուրս եկավ «Զենիթից»։

2017 թվականի դեկտեմբերին տեն Հագը գլխավորել է Ամստերդամի «Այաքսը»։ 2018 թվականի հունվարի 21-ին նրա թիմը 2:0 հաշվով գերազանցեց «Ֆեյենորդին», իսկ տեն Հագը դարձավ առաջին մարզիչը, ով «Այաքսի» կազմում նորամուտը նշեց դե Կլասիկերի հաղթանակով։ Էրիկի գլխավորությամբ «Այաքսը» լավագույն մրցաշրջանն անցկացրեց քսանմեկերորդ դարում՝ նվաճելով «ոսկե դուբլ» (ընդ որում, մինչ այդ ակումբին չէր հաջողվում չեմպիոն դառնալ հինգ տարի, իսկ գավաթը նվաճել՝ ինը տարի) և հոլանդական թիմերի համար սահմանել արդյունավետության ռեկորդ։ Բացի այդ, «այաքսիդները» աղմկահարույց սենսացիա մատուցեցին Չեմպիոնների լիգայում՝ տասներեք տարվա ընթացքում առաջին անգամ դուրս գալով մրցաշարի փլեյ օֆ և հասնելով կիսաեզրափակիչ՝ մրցաշարից դուրս թողնելով «Ռեալին» և «Յուվենտուսին»։ Տեն Հագի սաներին մրցաշարի եզրափակիչ դուրս գալ խանգարեց միայն «Տոտենհեմ Հոտսպուրից» հյուրերի գոլը, որը բաց էր թողել խաղի վերջին վայրկյաններին։

2019 թվականի հունիսի 20-ին տեն Հագը երկարաջձգել է պայմանագիր «Այաքսի» հետ մինչև 2022 թվականը։ 2021 թվականի ապրիլին «Այաքսը» երկարաձգել է տեն Հագի պայմանագիրը մինչև 2023 թվականի հունիս։

2022 թվականի ապրիլի 21-ին հայտարարվել է տեն Հագին անգլիական «Մանչեսթեր Յունայթեդ» ակումբի գլխավոր մարզիչ նշանակելու մասին 2022 թվականի հունիսից։ Էրիկը «կարմիր սատանաների» հետ կնքել է երեք տարվա պայմանագիր՝ ևս մեկ տարով երկարաձգելու տարբերակով։ 2023 թվականի փետրվարի 26-ին տեն Հագը նվաճեց իր առաջին գավաթը «Մանչեսթեր Յունայթեդի» հետ՝ Անգլիայի ֆուտբոլային լիգայի գավաթը, եզրափակչում 2:0 հաշվով հաղթելով «Նյուքասլ Յունայթեդին»։

## Ձեռքբերումներ
### Որպես խաղացող

#### Թիմային
; «Դե Գրաֆշապ»
* Նիդերլանդների առաջին դիվիզիոնի հաղթող՝ 1990/91

; «Տվենտե»
* Նիդերլանդների Գավաթակիր՝ 2000/01

### Որպես գլխավոր մարզիչ
#### Թիմային նվաճումներ
; «Այաքս»
* Նիդերլանդների չեմպիոն **(3)**՝ 2018/19, 2020/21, 2021/22
* Նիդերլանդների գավաթակիր **(2)**՝ 2018/19, 2020/21
* Նիդերլանդների Սուպերգավաթակիր՝ 2019

; «Մանչեսթեր Յունայթեդ»
* Անգլիայի գավաթակիր՝ 2023/24
* Անգլիայի ֆուտբոլային լիգայի գավաթակիր՝ 2022/23

#### Անձնական նվաճումներ
* Ռինուս Միխելսի անվան մրցանակ **(3)**՝ 2016, 2019, 2021
* Անգլիայի Պրեմիեր լիգայի ամսվա մարզիչ **(3)**՝ սեպտեմբեր 2022, փետրվար 2023, նոյեմբեր 2023

## Մարզչական վիճակագրություն
*2024 թվականի մայիսի 25-ի դրությամբ*

## Ծանոթագրություններ

## Արտաքին հղումներ
* 
* Статистика на сайте ''Voetbal International''

 
Կատեգորիա:1970 ծնունդներ
Կատեգորիա:Անձինք այբբենական կարգով
Կատեգորիա:Դե Գրաֆսխապի ֆուտբոլիստներ
Կատեգորիա:Հոլանդացի ֆուտբոլային մարզիչներ
Կատեգորիա:Հոլանդացի ֆուտբոլիստներ
Կատեգորիա:Ուտրեխտի ֆուտբոլիստներ
Կատեգորիա:Տվենտեի ֆուտբոլիստներ
Կատեգորիա:Փետրվարի 2 ծնունդներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլիստներ այբբենական կարգով
Կատեգորիա:Տղամարդկանց ֆուտբոլի պաշտպաններ
Կատեգորիա:Պրեմիեր Լիգայի մարզիչներ